Document ID: /fineweb-2-swissfilter-quality_10-filterrobots/filtered/05602.jsonl.gz/56

Limfa je tečnost slična krvnoj plazmi, dok je plazma sve u krvi osim krvnih ćelija. Limfa nastaje u tkivima i ima svoju cirkulaciju i svoje sudove. Stvara se u tkivima i sadrži sve toksine, bakterije, alergene… koje su od spolja dospele u telo.
LIMFODRENAŽA je vrsta masaže. Stimulacija limfne cirkulacije i pospešivanje filtracije limfe kroz limfne čvorove pospešuje detoksikaciju organizma. A šta imamo od detoksikacije? Otprilike sve! Pročistimo organe (naročito jetru) a čistiji organi brže i bolje rade, kao npr. kad otpušite slivnik. Što organi bolje rade to je čitav metabolizam brži a naše telo vitkije, zdravije i zategnutije.
Masaža nije samo obična relaksacija – to je i preventiva protiv nakupljanja stresa i emotivne i fizičke napetosti.
Svi ovi procesi u telu, koji se odvijaju tokom i nakon limfodrenažne masaže, imaju za posledicu značajno smanjenje celulita i zatezanje kože.
Osobe sa proširenim venama i komplikacijama u vidu duboke venske tromboze i slično, kao i dijabetičari ne bi trebalo da rade limfodrenažne masaže.